ddrg/super_eurlex huggingface dataset:
2002/311/EY: Komission päätös, tehty 24 päivänä huhtikuuta 2002, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä alanykarbin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I tehdyn päätöksen 1999/462/EY kumoamisesta (ETA:n kannalta merkityksellinen teksti) (tiedoksiannettu numerolla K(2002) 1522)



Virallinen lehti nro L 109 , 25/04/2002 s. 0028 - 0028



Komission päätös, tehty 24 päivänä huhtikuuta 2002, yksityiskohtaista tutkimusta varten annettujen asiakirjojen täydellisyyden periaatteellisesta hyväksymisestä alanykarbin mahdolliseksi sisällyttämiseksi kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I tehdyn päätöksen 1999/462/EY kumoamisesta (tiedoksiannettu numerolla K(2002) 1522) (ETA:n kannalta merkityksellinen teksti) (2002/311/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 2002 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2002/18/EY(2), ja erityisesti sen 6 artiklan 3 kohdan, sekä katsoo seuraavaa: (1) Neuvoston direktiivin 91/414/ETY 6 artiklan 2 kohdan mukaisesti Ranska vastaanotti 24 päivänä heinäkuuta 1995 Yhdistyneessä kuningaskunnassa sijaitsevalta Otsuka Chemicals Co.:lta hakemuksen alanykarbi-nimisen tehoaineen sisällyttämiseksi direktiivin 91/414/ETY liitteeseen I. (2) Komission päätöksessä 1999/462/EY(3) vahvistettiin, että alustavan tutkimuksen mukaan asiakirja-aineisto oli "täydellinen" ja että sen voitiin periaatteessa katsoa täyttävän direktiivin 91/414/EY liitteissä II ja III säädetyt tietovaatimukset. (3) Jäsenvaltioille annettiin näin ollen mahdollisuus myöntää väliaikaisia lupia alanykarbia sisältäville kasvinsuojeluaineille 91/414/ETY 8 artiklan 1 kohdan mukaisesti. Yksikään jäsenvaltio ei ole käyttänyt tätä mahdollisuutta. (4) Ranska on ilmoittanut komissiolle, että asiakirjojen yksityiskohtaisessa tutkimuksessa kävi ilmi, että useita direktiivin 91/414/EY liitteissä II ja III vaadittuja tietoja ei ollut toimitettu. Nämä koskivat lähinnä käyttäytymistä ja kulkeutumista ympäristössä sekä ekotoksikologiaa. Tämän vuoksi alanykarbia koskevaa asiakirja-aineistoa ei voida pitää täydellisenä. (5) Päätös 1999/462/EY olisi kumottava. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 1999/462/EY. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä huhtikuuta 2002. Komission puolesta David Byrne Komission jäsen (1) EYVL L 230, 19.8.1991, s. 1. (2) EYVL L 55, 26.2.2002, s. 29. (3) EYVL L 180, 15.7.1999, s. 49.
2002/303/EY: Komission päätös, tehty 19 päivänä huhtikuuta 2002, yhteisön taloudellisesta osallistumisesta Saksalle yhteisön viinitilarekisterin perustamisesta aiheutuneisiin menoihin (tiedoksiannettu numerolla K(2002) 1445)



Virallinen lehti nro L 104 , 20/04/2002 s. 0035 - 0036



Komission päätös, tehty 19 päivänä huhtikuuta 2002, yhteisön taloudellisesta osallistumisesta Saksalle yhteisön viinitilarekisterin perustamisesta aiheutuneisiin menoihin (tiedoksiannettu numerolla K(2002) 1445) (Ainoastaan saksankielinen teksti on todistusvoimainen) (2002/303/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön viinitilarekisterin perustamisesta 24 päivänä heinäkuuta 1986 annetun neuvoston asetuksen (ETY) N:o 2392/86(1), sellaisena kuin se on viimeksi muutettuna asetuksella (EY) N:o 1631/98(2), ja erityisesti sen 9 artiklan 3 kohdan, on kuullut Euroopan maatalouden ohjaus- ja tukirahaston komiteaa, sekä katsoo seuraavaa: (1) Asetuksen (ETY) N:o 2392/86 9 artiklan 1 kohdan mukaisesti yhteisö osallistuu rahoitukseen 50 prosentilla tosiasiallisista kustannuksista, jotka aiheutuvat yhteisön viinitilarekisterin perustamisesta jäsenvaltioihin ja tämän rekisterin hallintaan tarvittavien tietojenkäsittelylaitteiden hankinnasta. (2) Saksalle on maksettu ennakkoja saman asetuksen 9 artiklan 3 kohdan perusteella. Ne vähennetään yhteisön osallistumisen kokonaismäärästä. (3) Saman asetuksen 9 artiklan 4 kohdan mukaisesti rekisterin perustamisesta aiheutuneiden menojen yhteisön rahoitukseen sovelletaan neuvoston asetuksen (EY) N:o 1258/1999(3) 8 ja 9 artiklaa. (4) Saksa on toimittanut komissiolle tarvittavat asiakirjat, jotta voitaisiin päättää rekisterin perustamisesta aiheutuneiden menojen yhteisön vastattavaksi tulevasta määrästä. (5) Komissio on tehnyt neuvoston asetusten (ETY) N:o 729/70(4) ja (EY) N:o 1258/1999 9 artiklan 2 kohdassa säädetyt tarkistukset. (6) Tehtyjen tarkastusten perusteella osa Saksan ilmoittamista menoista, jotka koskevat erityisesti rekisterin valmistumisen jälkeisiä töitä, ei täytä vaadittavia asetustenmukaisia edellytyksiä eikä yhteisö voi näin ollen niitä rahoittaa. (7) Saksalle on toimitettu 7 päivänä marraskuuta 2001 arvio määristä, jotka yhteisö ottaa vastatakseen, sekä määristä, joita se ei ota vastatakseen, koska ne eivät ole yhteisön sääntöjen mukaisia, ON TEHNYT TÄMÄN PÄÄTÖKSEN: 1 artikla Yhteisö osallistuu Saksalle yhteisön viinitilarekisterin perustamisesta aiheutuneisiin menoihin tämän päätöksen liitteessä olevassa taulukossa vahvistettavalla määrällä. 2 artikla Tämä päätös on osoitettu Saksan liittotasavallalle. Tehty Brysselissä 19 päivänä huhtikuuta 2002. Komission puolesta Franz Fischler Komission jäsen (1) EYVL L 208, 31.7.1986, s. 1. (2) EYVL L 210, 28.7.1998, s. 14. (3) EYVL L 160, 26.6.1999, s. 103. (4) EYVL L 94, 28.4.1970, s. 13. LIITE >TAULUKON PAIKKA>
2002/296/EY: Komission päätös, tehty 18 päivänä maaliskuuta 2002, eräiden viinien etuuskaupassa sovellettavista vastavuoroisista myönnytyksistä tehdyn sopimuksen 6 kohdassa tarkoitettua todistusta koskevan Euroopan yhteisön ja Slovenian tasavallan välisen sopimuksen tekemisestä kirjeenvaihtona (tiedoksiannettu numerolla K(2002) 664)



Virallinen lehti nro L 101 , 17/04/2002 s. 0038 - 0038



Komission päätös, tehty 18 päivänä maaliskuuta 2002, eräiden viinien etuuskaupassa sovellettavista vastavuoroisista myönnytyksistä tehdyn sopimuksen 6 kohdassa tarkoitettua todistusta koskevan Euroopan yhteisön ja Slovenian tasavallan välisen sopimuksen tekemisestä kirjeenvaihtona (tiedoksiannettu numerolla K(2002) 664) (2002/296/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden Euroopan unionina toimivien jäsenvaltioiden sekä Slovenian tasavallan välisestä assosiaatiosta tehdyssä Eurooppa-sopimuksessa määrättyjä kaupan näkökohtia mukauttavan lisäpöytäkirjan tekemisestä eräiden viinien ja väkevien alkoholijuomien vastavuoroisia etuusmyönnytyksiä, viinien nimien vastavuoroista tunnustamista, suojaa ja valvontaa sekä väkevien alkoholijuomien ja maustettujen alkoholijuomien nimitysten vastavuoroista tunnustamista, suojaa ja valvontaa koskevien sopimuspuolten neuvottelujen tulosten huomioon ottamiseksi 4 päivänä joulukuuta 2001 tehdyn neuvoston päätöksen 2001/920/EY(1) ja erityisesti sen 3 artiklan, sekä katsoo seuraavaa: (1) Lisäpöytäkirjan, joka tehtiin 7 päivänä joulukuuta 2001, liitteessä I (eräiden viinien etuuskaupassa sovellettavista vastavuoroisista myönnytyksistä Euroopan yhteisön ja Slovenian tasavallan välillä tehty sopimus) olevassa 6 kohdassa määrätään, että tariffimyönnytysten myöntämisen edellytyksenä on yhteisesti vahvistettavassa luettelossa olevan, vastavuoroisesti tunnustetun virallisen elimen antama todistus, jossa varmistetaan kyseisen viinin olevan sopimuksen 5 kohdan b alakohdan mukainen. (2) Yhteisön puolesta toimiva komissio ja Slovenia ovat sopineet edellä mainitun todistuksen soveltamista koskevista yksityiskohtaisista säännöistä. Komission olisi näin ollen hyväksyttävä kyseiset säännöt, joista on sovittu kirjeenvaihdon muodossa. (3) Tässä päätöksessä säädetyt toimenpiteet ja sen liitteenä oleva kirjeenvaihto ovat tullikoodeksikomitean lausunnon mukaiset, ON PÄÄTTÄNYT SEURAAVAA: 1 artikla Hyväksytään yhteisön puolesta eräiden viinien etuuskaupassa sovellettavia vastavuoroisia myönnytyksiä koskevan lisäpöytäkirjan liitteessä I olevassa 6 kohdassa tarkoitettua todistusta koskeva Euroopan yhteisön ja Slovenian tasavallan välinen kirjeenvaihtona tehty sopimus. Sopimuksen teksti on tämän päätöksen liitteenä. Euroopan yhteisöjen komission maataloudesta ja maaseudun kehittämisestä vastaava pääjohtaja on valtuutettu allekirjoittamaan sopimuksen kirjeenvaihtona. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä maaliskuuta 2002. Komission puolesta Franz Fischler Komission jäsen (1) EYVL L 342, 27.12.2001, s. 79.
2002/355/Euratom: Neuvoston päätös, tehty 7 päivänä toukokuuta 2002, yritykselle Hochtemperatur-Kernkraftwerk GmbH (HKG) myönnetyn yhteisyrityksen oikeudellisen aseman jatkamisesta



Virallinen lehti nro L 123 , 09/05/2002 s. 0053 - 0053



Neuvoston päätös, tehty 7 päivänä toukokuuta 2002, yritykselle Hochtemperatur-Kernkraftwerk GmbH (HKG) myönnetyn yhteisyrityksen oikeudellisen aseman jatkamisesta (2002/355/Euratom) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 49 artiklan, ottaa huomioon komission ehdotuksen, sekä katsoo seuraavaa: (1) Neuvosto on päätöksellään 74/295/Euratom(1) perustanut Hochtemperatur-Kernkraftwerk GmbH:n, jäljempänä "HKG", yhteisyritykseksi kahdeksikymmeneksiviideksi vuodeksi 1 päivästä tammikuuta 1974. (2) HKG:n tehtävä oli 300 MWe:n ydinvoimalaitoksen rakentaminen ja varustaminen Uentropiin (Unnan piirikuntaan) Saksan liittotasavallassa, sekä kyseisen laitoksen käytöstä vastaaminen. (3) Ydinvoimalaa käytettiin vuosina 1987-1988, ja sen käyttö lopetettiin 1 päivänä syyskuuta 1989 teknisten ja taloudellisten vaikeuksien vuoksi. (4) Kyseisen päivän jälkeen HKG:n tehtäväksi tuli voimalan käytöstä poistamista koskevan ohjelman toteuttaminen laitoksen täydelliseen sulkemiseen ja eristämiseen asti, minkä jälkeen se soveltaa suljettujen ydinvoimalaitosten valvontaohjelmaa. (5) Neuvosto teki 16 päivänä marraskuuta 1992 Kernkraftwerk Lingen GmbH:lle(2) myönnetyn yhteisyrityksen oikeudellisen aseman jatkamista koskevan päätöksen 92/547/Euratom, jossa se totesi, että yhteisössä ei ole käynnissä muita vastaavia ohjelmia, että niiden toteuttaminen on tärkeää sekä että niistä saadaan yhteisön ydinvoimateollisuutta ja ydinenergian kehittämistä hyödyttäviä kokemuksia. (6) Jotta HKG voisi suorittaa tehtävänsä, se pyysi yhteisyrityksen oikeudellisen aseman jatkamista 1 päivästä tammikuuta 1999. (7) Yhteisyrityksen oikeudellisen aseman jatkamisella tulisi mahdollistaa, erityisesti rahoituskustannusten vähentymisen vuoksi, että HKG voi toteuttaa käytöstä poistamista ja valvontaa koskevat ohjelmat. (8) Saksan liittovaltio, Nordrhein-Westfalenin osavaltio sekä HKG ja sen osakkaat ovat sopineet HKG:n toiminnan rahoittamista koskevista järjestelyistä 31 päivään joulukuuta 2009 asti. (9) Tämän vuoksi HKG:lle myönnettyä yhteisyrityksen oikeudellista asemaa olisi jatkettava samaksi ajaksi, ON TEHNYT TÄMÄN PÄÄTÖKSEN: 1 artikla 1. Hyväksytään Hochtemperatur-Kernkraftwerk GmbH:lle (HKG) myönnetyn Euratomin perustamissopimuksen mukaisen yhteisyrityksen oikeudellisen aseman jatkaminen yhdellätoista vuodella 1 päivästä tammikuuta 1999. 2. HKG:n tehtävä on Uentropissa (Unnan piirikunnassa) Saksan liittotasavallassa sijaitsevan ydinvoimalan käytöstä poistamista koskevan ohjelman toteuttaminen laitoksen täydelliseen sulkemiseen ja eristämiseen asti, minkä jälkeen se soveltaa suljettujen ydinvoimalaitosten valvontaohjelmaa. 2 artikla Tämä päätös on osoitettu kaikille jäsenvaltioille ja HKG:lle. Tehty Brysselissä 7 päivänä toukokuuta 2002. Neuvoston puolesta Puheenjohtaja R. De Rato Y Figaredo (1) EYVL L 165, 20.6.1974, s. 7. (2) EYVL L 352, 2.12.1992, s. 9.
2002/328/EY: Komission päätös, tehty 27 päivänä marraskuuta 2001, tavoitteen 1 kohdealueisiin kuuluvilla Hainaut'n maakunnan alueilla Belgiassa toteutettavia yhteisön rakenteellisia tukitoimia koskevan yhtenäisen ohjelma-asiakirjan hyväksymisestä 15 päivänä toukokuuta 2000 tehdyn päätöksen muuttamisesta (tiedoksiannettu numerolla K(2001) 2804)



Virallinen lehti nro L 122 , 08/05/2002 s. 0023 - 0023



Komission päätös, tehty 27 päivänä marraskuuta 2001, tavoitteen 1 kohdealueisiin kuuluvilla Hainaut'n maakunnan alueilla Belgiassa toteutettavia yhteisön rakenteellisia tukitoimia koskevan yhtenäisen ohjelma-asiakirjan hyväksymisestä 15 päivänä toukokuuta 2000 tehdyn päätöksen muuttamisesta (tiedoksiannettu numerolla K(2001) 2804) (Ainoastaan ranskan- ja hollanninkieliset tekstit ovat todistusvoimaiset) (2002/328/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 34 artiklan 3 kohdan, sekä katsoo seuraavaa: (1) Komissio hyväksyi päätöksellä 2002/320/EY(2) tavoitteen 1 kohdealueisiin kuuluvilla Hainaut'n maakunnan alueilla Belgiassa toteutettavia yhteisön rakenteellisia tukitoimia koskevan yhtenäisen ohjelma-asiakirjan. (2) Kyseisen yhtenäisen ohjelma-asiakirjan seurantakomitea tarkasteli ja hyväksyi 2 päivänä maaliskuuta 2001 kirjallista menettelyä noudattaen muutoksia asiakirjaan ja sen rahoitussuunnitelmaan. Näiden muutosten hyväksymisestä ilmoitettiin komissiolle 10 päivänä heinäkuuta 2001 päivätyllä kirjeellä. (3) Belgia ilmaisi hyväksyvänsä muutokset 27 päivänä syyskuuta 2001 päivätyllä kirjeellä. (4) Tämän vuoksi päätös 2002/320/EY olisi muutettava vastaavasti, ON TEHNYT TÄMÄN PÄÄTÖKSEN: 1 artikla Muutetaan päätöksen 2002/320/EY 3 artikla seuraavasti: 1. Korvataan liitteessä 1 olevat rahoitustaulukot tämän päätöksen liitteessä 1 olevilla taulukoilla. 2. Käytettävissä oleva yhteisön kokonaistuki jakautuu rakennerahastojen kesken ohjeellisesti seuraavasti: >TAULUKON PAIKKA> 2 artikla Tämä päätös on osoitettu Belgian kuningaskunnalle. Tehty Brysselissä 27 päivänä marraskuuta 2001. Komission puolesta Michel Barnier Komission jäsen (1) EYVL L 161, 26.6.1999, s. 1. (2) Ks. tämän virallisen lehden s. 1.
2002/357/EY,EHTY: Neuvoston ja komission päätös, tehty 26 päivänä maaliskuuta 2002, Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan välisen assosiaation perustavan Euro–Välimeri-sopimuksen tekemisestä



Virallinen lehti nro L 129 , 15/05/2002 s. 0001 - 0002



Neuvoston ja komission päätös, tehty 26 päivänä maaliskuuta 2002, Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustavan Euro-Välimeri-sopimuksen tekemisestä (2002/357/EY, EHTY) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan talousyhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen lauseen kanssa ja sen 300 artiklan 3 kohdan toisen alakohdan, ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ovat kuulleet neuvoa-antavaa komiteaa ja neuvoston yksimielisen puoltavan lausunnon mukaisesti, ottavat huomioon Euroopan parlamentin puoltavan lausunnon(1), sekä katsovat seuraavaa: Olisi hyväksyttävä Brysselissä 24 païvänä marraskuuta 1997 allekirjoitettu Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustava Euro-Välimeri-sopimus, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisen assosiaation perustava Euro-Välimeri-sopimus, siihen liitetyt pöytäkirjat sekä päätösasiakirjaan liitetyt julistukset. Sopimustekstit, niihin liitetyt pöytäkirjat ja päätösasiakirja ovat tämän päätöksen liitteenä. 2 artikla 1. Euroopan yhteisön kannasta assosiaationeuvostossa ja assosiaatiokomiteassa päättää neuvosto komission ehdotuksesta, tai tarvittaessa komissio, toimien kulloinkin Euroopan yhteisön ja Euroopan hiili- ja teräsyhteisön perustamissopimusten asiaa koskevien määräysten mukaisesti. 2. Neuvoston puheenjohtaja toimii sopimuksen 90 artiklan mukaisesti assosiaationeuvoston puheenjohtajana ja esittää siellä yhteisön kannan. Neuvoston puheenjohtajan edustaja toimii assosiaatiokomitean puheenjohtajana sopimuksen 93 artiklan mukaisesti ja esittää siellä yhteisön kannan. 3 artikla Neuvoston puheenjohtaja antaa Euroopan yhteisön puolesta sopimuksen 106 artiklassa määrätyn tiedotuksen. Komission puheenjohtaja antaa kyseisen tiedotuksen Euroopan hiili- ja teräsyhteisön puolesta. Tehty Brysselissä 26 päivänä maaliskuuta 2002. Neuvoston puolesta Puheenjohtaja A.M. Birulés Y Bertrán Komission puolesta Puheenjohtaja R. Prodi (1) EYVL C 226, 20.7.1998, s. 26.
Neuvoston päätös, tehty 7 päivänä toukokuuta 2002, Irlantia edustavan varsinaisen jäsenen ja varajäsenen nimeämisestä työnantajajärjestöjen edustajien ryhmään Euroopan elin- ja työolojen kehittämissäätiön hallintoneuvostoon



Virallinen lehti nro C 119 , 22/05/2002 s. 0004 - 0004



Neuvoston päätös, tehty 7 päivänä toukokuuta 2002, Irlantia edustavan varsinaisen jäsenen ja varajäsenen nimeämisestä työnantajajärjestöjen edustajien ryhmään Euroopan elin- ja työolojen kehittämissäätiön hallintoneuvostoon (2002/C 119/02) EUROOPAN UNIONIN NEUVOSTO, joka ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75(1), jota on viimeksi muutettu asetuksella (ETY) N:o 1947/93(2), ja erityisesti sen 6 artiklan, ottaa huomioon komission toimittaman ehdokasluettelon, sekä katsoo seuraavaa: (1) Neuvosto nimesi 8 päivänä marraskuuta 2001 tekemällään päätöksellä(3) Euroopan elin- ja työolojen kehittämissäätiön hallintoneuvoston varsinaiset jäsenet ja varajäsenet Irlannin työnantajajärjestöjen edustajia lukuunottamatta. (2) On aiheellista nimetä Irlantia edustava varsinainen jäsen ja varajäsen työnantajajärjestöjen edustajien ryhmään mainittuun hallintoneuvostoon jäljellä olevaksi toimikaudeksi eli 18. lokakuuta 2004 saakka, ON PÄÄTTÄNYT SEURAAVAA: 1 artikla Nimetään seuraavat henkilöt Euroopan elin- ja työolojen kehittämissäätiön hallintoneuvoston varsinaiseksi jäseneksi ja varajäseneksi 7. toukokuuta 2002 alkavaksi ja 18. lokakuuta 2002 päättyväksi toimikaudeksi: TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 7 päivänä toukokuuta 2002. Neuvoston puolesta Puheenjohtaja R. de Rato y Figaredo (1) EYVL L 139, 30.5.1975, s. 1. (2) EYVL L 181, 23.7.1993, s. 13. (3) EYVL C 327, 22.11.2001, s. 1.
Neuvoston päätös, tehty 7 päivänä toukokuuta 2002, Euroopan yhteisön perustamissopimuksen 147 artiklassa määrätyn komitean jäsenten korvaamisesta



Virallinen lehti nro C 119 , 22/05/2002 s. 0005 - 0005



Neuvoston päätös, tehty 7 päivänä toukokuuta 2002, Euroopan yhteisön perustamissopimuksen 147 artiklassa määrätyn komitean jäsenten korvaamisesta (2002/C 119/03) EUROOPAN UNIONIN NEUVOSTO, joka ottaa Euroopan yhteisön perustamissopimuksen ja erityisesti sen 147 artiklan, ottaa rakennerahastoja koskevista yleisistä säänöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 49 artiklan 1 kohdan 3 alakohdan, ottaa huomioon komission ehdotuksen, sekä katsoo seuraavaa: (1) Neuvosto on Euroopan yhteisön perustamissopimuksen 147 artiklassa määrätyn komitean jäsenten nimeämisestä 8 päivänä lokakuuta 2001 komission ehdotuksesta tekemällään päätöksellä(2) nimennyt Euroopan sosiaalirahaston komitean varsinaiset ja varajäsenet 22 päivänä lokakuuta 2004 päättyväksi toimikaudeksi. Varsinaisten ja varajäsenten paikkoja on tällä välin vapautunut hallitusten sekä työntekijöiden ja työnantajien järjestöjen edustajien ryhmissä. (2) Olisi nimettävä jäsenet Euroopan sosiaalirahaston komiteassa vapautuneille paikoille, ON PÄÄTTÄNYT SEURAAVAA: 1 artikla Nimetään seuraavat henkilöt Euroopan sosiaalirahaston komiteaan jäljellä olevaksi toimikaudeksi eli 22 päivään lokakuuta 2004: >TAULUKON PAIKKA> 2 artikla Tätä päätöstä noudatetaan päivästä, jona se julkaistaan Euroopan yhteisöjen virallisessa lehdessä. Tehty Brysselissä 7 päivänä oukokuuta 2002. Neuvoston puolesta Puheenjohtaja R. de Rato y Figaredo (1) EYVL L 161, 26.6.1999, s. 1, asetus sellaisena kuin se on viimeksi muutettuna neuvoston asetuksella (EY) N:o 1447/2001 (EYVL L 198, 21.7.2001, s. 1). (2) EYVL C 292, 18.10.2001, s. 1.
Neuvoston päätös, tehty 7 päivänä toukokuuta 2002, työntekijöiden vapaan liikkuvuuden neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 119 , 22/05/2002 s. 0001 - 0003



Neuvoston päätös, tehty 7 päivänä toukokuuta 2002, työntekijöiden vapaan liikkuvuuden neuvoa-antavan komitean varsinaisten jäsenten ja varajäsenten nimeämisestä (2002/C 119/01) EUROOPAN UNIONIN NEUVOSTO, joka ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(1) ja erityisesti sen 26 ja 27 artiklan, ottaa huomioon jäsenvaltioiden hallitusten neuvostolle esittämät ehdokasluettelot, sekä katsoo seuraavaa: (1) Neuvosto on 17 päivänä joulukuuta 1999 tekemällään päätöksellä(2), nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 17 päivästä joulukuuta 1999 alkaneeksi ja 16 päivänä joulukuuta 2001 päättyneeksi toimikaudeksi. (2) On nimettävä kyseisen komitean varsinaiset jäsenet ja varajäsenet kahden vuoden toimikaudeksi, ON PÄÄTTÄNYT SEURAAVAA: 1 artikla Nimetään seuraavat henkilöt työntekijöiden vapaan liikkuvuuden neuvoa-antavan komitean varsinaisiksi jäseniksi ja varajäseniksi 7 päivänä toukokuuta 2002 alkavaksi ja 6 päivänä toukokuuta 2004 päättyväksi toimikaudeksi: I HALLITUKSEN EDUSTAJAT >TAULUKON PAIKKA> II TYÖNTEKIJÄJÄRJESTÖJEN EDUSTAJAT >TAULUKON PAIKKA> III TYÖNANTAJAJÄRJESTÖJEN EDUSTAJAT >TAULUKON PAIKKA> 2 artikla Neuvosto nimeää myöhemmin Italian, Alankomaiden ja Yhdistyneen kuningaskunnan edustajat, joita asianomaiset hallitukset eivät ole vielä esittäneet. 3 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 7 päivänä toukokuuta 2002. Neuvoston puolesta Puheenjohtaja R. de Rato y Figaredo (1) EYVL L 257, 18.10.1968, s. 2. (2) EYVL C 4, 7.1.2000, s. 1.
2002/368/EY: Neuvoston päätös, tehty 13 päivänä toukokuuta 2002, alueiden komitean saksalaisen varsinaisen jäsenen ja saksalaisen varajäsenen nimeämisestä



Virallinen lehti nro L 133 , 18/05/2002 s. 0022 - 0022



Neuvoston päätös, tehty 13 päivänä toukokuuta 2002, alueiden komitean saksalaisen varsinaisen jäsenen ja saksalaisen varajäsenen nimeämisestä (2002/368/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 22 päivänä tammikuuta 2002 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka André SCHMITZin erottua ja varajäsenen paikka Maria KRAUTZBERGERin erottua, mikä annettiin neuvostolle tiedoksi 29 päivänä huhtikuuta 2002, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Monika HELBIG alueiden komitean varsinaiseksi jäseneksi André SCHMITZin tilalle ja Gesine LÖTZSCH alueiden komitean varajäseneksi Maria KRAUTZBERGERin tilalle näiden jäljellä olevaksi toimikaudeksi eli 25 päivään tammikuuta 2006 saakka. Tehty Brysselissä 13 päivänä toukokuuta 2002. Neuvoston puolesta Puheenjohtaja J. Piqué I Camps (1) EYVL L 24, 26.1.2002, s. 38.